
— az előadás annotációja —

Tudtommal a matematika a mátrix-logikában, a kozmológia a sötét energiában, a pszichológia az univerzális tudatban látja manapság a lényeget. A megfigyelés és a kísérlet mellett számos szaktudományban a paradigma is elnyerte a lényeg rangját, „a paradigma mint a hit, az értékrend és a hozzáértő technika együttállása” (S. Grof: Beyond the Brain p.3). A 21. század kvantumfizikája a lényeget az információ-megmaradás elvében, valamint a húr- és brán-elméletben látja.
Mindemellett, például a stacioner Univerzum tételezése lényegként súlyos tévedésekhez vezet ma is a tudományban. Az univerzális működés logikája ugyanis azt bizonyítja, hogy csakis a folytonos változásból indulhatunk ki, ha nem csupán szemlélni, de érteni is akarjuk a Mindenséget. A logikai levezetés kiinduló tételének döntő szerepe van minden szaktudomány művelésében. Tekintsük premisszánknak a változás folytonosságát. Eszerint bármiről legyen szó, az a transzcendenciának egyfajta szerelvénye, vagyis a folytonosságnak olyan viszonyrendszere, amely csak „repülés közben”, dinamikus egyensúlyában, a viszonyarányok, vagyis az állandók meghatározott csomagja mellett működőképes entitás. Mint esemény-szekvencia a változás folytonossága leírható a folytonos egyensúly-teremtés hullámfüggvénye segítségével. Ezzel kimondjuk, hogy az Aktivitás, azaz a Világmindenség dinamikája a statikával együtt megbonthatatlan teljességet alkot, melynek sérülése esetén helyre kell állnia. A Változás (v) és a Változás Változása (w) algoritmusait az aktív Semmi be- és kiterjesztésének algoritmusai teljesítik ki zárt nem-kommutatív operátor-gyűrűkké (03.02.21).
Az Aktivitás lényege ennek fényében az, hogy viszonyt létesít önmagával, megkülönbözteti és megfogalmaztatja önmagát önmaga által. Nem az érzékszervek szülik az érzést, s nem az elme szüli a gondolatot tehát, hanem az Érzés és a Gondolat vezet el szükségszerűen a Világfolyamat kibontakozása során az érzékszervek, s az elme kialakulásához és működéséhez. „A kvantumfizikában… két dologgal találtuk szembe magunkat — ezeket nem is igen értjük, de nem is tartoznak a mai fizikához —, a tudatos elmével és a „valamivel”, ami (az eseményt) megfigyelni képes” – vallja be az alkalmazott matematika és fizika amerikai professzora (Squires, 1990, p. 207). Premisszánk önmagát logikailag igazoló helytállósága tehát azt jelenti, hogy a Világ minden kibontakozását megelőzően rendelkezett a viszonyteremtés, az Érzelem (észlelés) és a Megfogalmazás tulajdonságaival, az Érzéssel és a Gondolattal, mint az Aktivitás lényegével és harmonizáló hatalmával.

Tegyük fel most önmagunknak azt a kérdést, hogy miként fogalmazható meg ez a lényeg a Teljesség tökéletességének, az u.n. „abszolútum” szintjén. A Tökéletes ős-Aktivitás (nem állhatom meg, hogy ne rövidítsem Tökösnek) az │Aktív & Passzív> viszonypár olyan aktív (dinamikus) oldala, mely a passzív (statikus) oldal által fogalmaztatja meg magát, mint a Folyamat beindítója és érzelmi kontrollja. A nullától különböző Aktivitásnak viszont ez esetben két diametrálisan eltérő, de egymástól elválaszthatatlan üzemmódja lehetséges: a „végtelen Végtelent” képviselő Tökös, valamint a „véges Végtelent” megjelenítő Töketlen üzemmódok. És akkor a Mindenség lényegéhez tartozik az is, hogy nem az Életnek van tudata és intellektusa, hanem fordítva, a Tudatnak és Intellektusnak van élete.
„A lényeg lényege: Univerzum mint operátor”, előadás a Vitakör „Hány lényegű a Világ?” c. konferenciáján, 2003.02.21

"A tiszta fenomenológia, mint tudomány,

amennyiben valóban tiszta, és így a természet

egzisztenciális tételezését teljesen mellőzi, csupán

lényegkutatás lehet, nem pedig létezés-kutatás."

Edmund Husserl: Logical Investigations, 1993, 72.old

A lényeg emlegetése tautológiát sejtet. Egy önfenntartó változatlan Világ lényege e feltételezés tautologikus emlegetésében merül ki. A magam részéről abból a premisszából indulok ki, hogy a Világ változása folytonos, dinamikai kibontakozása egy rekurzív haladvány, a saját egymásba ágyazott másolatainak véges sora. Ha ismerjük a rekurzió mibenlétét, felépíthetjük a sor egészét. A rekurzió szabályát persze nem explicit definícióval, hanem az egyszerűbb változatokra való visszavezetéssel állapíthatjuk meg. És ez a szabály a lényeg, a jelenségek pedig a meghatározottak… 


Amikor egy halmaz másik halmazba megy át (a másik az egyikre vezethető vissza), a lényeg nem a halmazokban, hanem a leképeződésük szabályszerűségében, az Operátorban van. Minden változhat általa, de maga az Operátor változatlan marad. Az operátorszámítás, mint a funkcionális elemzés része jól ismeri az operátorok viselkedését, a differenciálást és integrálást, a lineáris- és nemlineáris-, a sorba fejthető- és az egység-operátort, valamint az általuk alkotott kommutatív gyűrűt. Fel lehet vázolni a kibontakozás sorát és jellegzetességeit, ha nem ismerem az Operátort, de tudom, hogy a Világ a semmiből indulva is Operátorként viselkedett?


A Semmiről azt tudhatjuk, hogy – premisszánk értelmében – aktív, nem semleges még önmagával szemben sem. Önfenntartó gyűrű-operátor lévén egységesít, általánosít bármit és főleg önmagát. Akkor is, ha ez a „bármi” hiányzik. Az Operátor Furie-sorba fejtődése esetén viszont ez a „bármi” diszkréten, pontszerűen is megfogalmazódna (operátorként, persze), és akkor lehetne általánosítani, visszaállítani a Semmi egységét. A Semmi, mint Operátor tehát periodikus: ami eltér, vissza is térítendő. Az elemi eltérésnek, hatásnak – ez belátható – 4 rész-operátorból kell állnia, hogy ne legyen eltérés, pontosabban, hogy semlegesítse azt: Eltérés→Magára Záródás (pontszérűsítés)→Ellen-eltérés→Egységesítés, vagyis ↑,→,↓  és ←. A Semmi aktív volta szükségszerűvé teszi ezt az operátor-gyűrűt – amely ezek szerint nem lehet kommutatív –, és törvénnyé emeli a hatását: a változás (v) és a változás változása (w) akkor váltakozhatnak, fenntartva a folytonos változást (hisz’ w nélkül nincs v), ha be- és kiterjesztés kísérik. Amennyiben ez az egyensúly megbomlik, az Eltérés és az Ellen-eltérés váltakozása vagy regresszív módon a pontszerűségbe, a végtelen Pontba zuhan (összeroppan), vagy progresszív módon a végtelenbe expandál (felrobban), míg az aktív Semmi helyre nem állítja a saját végtelenségét, azaz egységét. Viszont ez már véges Valamivel jár, ami eltér a végtelen Semmitől. Az így manifesztálódó véges Világ hármas operátor-sorral (w, S↑ és v) működőképes mindaddig, amíg a negyedik operátor (S↓) – zárva a gyűrűt – vissza nem juttatja a Semmibe. A Világ pedig a w változás változása és v változás megfogalmazódásával, kettősségével manifesztálódik.


A Furie-sorba fejtődő Operátor diszkrét, vagyis lépcsőzetes kibontakozást tesz lehetővé: a sor olyan egymásba tolt „tortaszeletekből”, világokból áll egészen a pontszerűségig, amelyek nem is láthatják egymást, hisz’ eltérő Operátorok, törvények igazgatják őket.  Minden így kibontakozó Világ szükségszerűen 10 szintre bomlik, melyek közül a legalsó az Aktivitás-eltérések realizálódásának a szintje; itt rögzülhet a sávra szűkülő Aktivitás ismételhető tulajdonsággá. Ha Eseménynek a négy alap-operátor lefuttatását nevezzük, úgy ennek törvényszerűségei (görbéje, a folyamat kaotikus jellege, hiszterézise és attraktora stb.) univerzálisak, mint ahogy egyetemes a komplementaritás, a periodicitás, az elkentség-diszkrétség páros, a Funkcionális Rendszer, a Tudat törvényszerűsége vagy tulajdonsága is.  Az Intellektusnak, mint operátornak a megfogalmazódása indítja el a kibontakozást az Információ generálásának útján, és képessé teszi a Világot önbeavatkozásra. Az Információ pedig az anyagosodásnak, a Téridő-alkotásnak, a Vezérlés kialakulásának az útja.  Az Intellektusnak, mint operátornak a megtestesítője pedig az Ember.

